สวัสดีค่ะ หนูมีอาการเจ็บคอ ไข้ ไอ ปวดเมื่อยตามตัวและท้องเสียด้วยค่ะ อยากทราบว่าเป็นอะไรค่ะ ขอบคุนค่ะ
สวัสดีครับ สำหรับอาการไข้ ในระยะเฉียบพลัน โดยส่วนใหญ่เกิดจากการติดเชื้อ ทั้งเชื้อแบคทีเรีย เชื้อไวรัส ดังนี้ 1.การติดเชื้อแบคทีเรีย(Bacterial infection) ตามอวัยวะต่างๆ เช่น ต่อมทอลซิลเป็นหนอง(Exudative tonsillitis) ปอดอักเสบ(Pneumonia) ลำไส้ติดเชื้อ(Entericolitis) กรวยไตติดเชื้อ(Pyelonephritis) โดยจะมีไข้หนาวสั่น ปวดเมื่อยตามตัว ร่วมกับอาการต่างๆ เช่น เจ็บคอ ไอ หอบเหนื่อย ท้องเสีย ปวดหลัง ปัสสาวะขุ่น 2.การติดเชื้อไวรัส(Viral infection) เช่นเชื้อไข้หวัดใหญ่ จะมีอาการปวดเมื่อยตามตัว มีไข้ ไอ มีน้ำมูก อ่อนเพลีย อาจมีอาการท้องเสียได้ คาดว่าอาการของอาจเป็นอาการของโรคติดเชื้อไวรัสไข้หวัดใหญ่ได้ครับ อย่างไรก็ตามแนะนำให้มารับการตรวจวินิจฉัยและรักษาอย่างเหมาะสมที่โรงพยาบาลครับ